בשנת 1950 היא נישאה לפוליטיקאי הצרפתי אנדרה בטנקור , שכיהן כשר בממשלות צרפת בשנות ה-60 וה-70 ושימש כסגן יו"ר "לוריאל". בטנקור היה חבר ב"לה קגול", קבוצה צרפתית פשיסטית פרו-נאצית אלימה שאביה של ליליאן, אוהד נאצים, מימן ותמך בשנות ה-30 וחבריה נעצרו ב-1937. לאחר המלחמה, בעלה, כמו חברים אחרים ב"לה קגול", קיבלו משרות ב"לוריאל" למרות עברם. לאחר נישואיהם ב-1952 הם עברו לגור באחוזה בסגנון סטרים ליין בניי-סיר-סן. ב-1953 נולדה בתם פרנסואז בטנקור.
בשנת 1957, בטנקור ירשה את מניות "לוריאל" כשאביה נפטר, והפכה לבעל המניות העיקרית בתאגיד. בשנת 1963, החברה הונפקה בבורסת פריז, אך טנקור המשיכה להחזיק במניות השליטה. ב-1974, מחשש שהחברה תולאם לאחר הבחירות בצרפת, היא החליפה כמעט מחצית ממניותיה ב-3% ממניות "נסטלה" שמצידה החזיקה במניות "לוריאל". ההסכם בין החברות הותר ב-2004.
בדצמבר 2008, נחשף כי בטנקור, הייתה בין קורבנות ההונאה של מנהל ההשקעות היהודי-אמריקאי ברנרד מיידוף.
באוגוסט 2012, מכרה את האי הפרטי שהיה בבעלותה באיי סיישל ברווח גדול פי שלושה ממחיר הקנייה. בטנקור מכרה את האי לארגון שימור שווייצי, שמטרתו שמירה על האוקיינוסים בעולם, שהפך אותו לשמורת טבע.
הסכסוך עם בתה.
בשנת 1987, לפי רוב הדיווחים, בטנקור פגש את פרנסואה-מארי בנייר, סופר, אמן וצלם צרפתי, כשהוזמן לצלם אותה עבור המגזין הצרפתי Egoïste . במהלך השנים שלאחר מכן, בנייר ובטנקור התיידדו והיא הפכה למוטבת שלו, והעניקה לו מתנות המוערכות בשווי של עד 1.3 מיליארד אירו. מתנות אלו כוללות, בין היתר, פוליסת ביטוח חיים בשווי 253 מיליון אירו ב-2003, פוליסת ביטוח חיים נוספת בשווי 262 מיליון אירו ב-2006, 11 יצירות אמנות ב-2001 בשווי של 20 מיליון אירו, כולל ציורים של פיקאסו, מאטיס, מונדריאן, דלאוני ולגר, תצלום של מאן ריי הסוריאליסטי.
בדצמבר 2007, חודש בלבד לאחר מותו של אביה, הגישה בתה היחידה פרנסואז בטנקור מאיירס תלונה פלילית נגד בנייר, והאשימה אותו בניצול חולשה פיזית ופסיכולוגית לרווח אישי. כתוצאה מתלונתה, זרוע החקירות הפיננסיות של המשטרה הלאומית הצרפתית, פתחה בחקירה ולאחר שראיינה את חברי הצוות של בטנקור, הגישה כתב אישום בספטמבר 2009. המשפט נדחה שוב עד לסתיו 2010, לכל המוקדם, לאחר שפרטי הקלטות שנעשו על ידי עוזרה האישי של בטנקור, פסקל בונפוי, התפרסמו. הקלטות, שהועברו למשטרה, כללו יותר מ-21 שעות של שיחה והן נוצרו מפני שהעוזר חשש שבטנקור סובלת ממחלת אלצהיימר ומרמים אותו. הקלטות חושפות לכאורה כי בטנקור הפכה את בנייר ל"יורש הבלעדי" שלה, למעט למניות "לוריאל" שכבר הועברו לבתה ושני נכדיה. באוגוסט 2010 נושל פרנסואה-מארי בנייר מירושת בטנקור.
ב-6 בדצמבר 2010, בטנקור השלימה עם בתה, וסיימה סדרה של תביעות משפטיות. מדווח כי בטנקור ובנייר נפרדו, והוא נכתב בסופו של דבר מתוך צוואתו של בטנקור. עם זאת, המריבה התחדשה בקיץ שלאחר מכן, כאשר בטנקור אמרה שבתה צריכה לפנות לעזרה פסיכולוגית. באוקטובר 2011, בית משפט בצרפת פסק כי בטנקור אינה מסוגלת עוד לטפל בענייניה האישיים והעסקיים, והורה להעביר באופן זמני את ניהול ענייניה לידי בתה פרנסואז. החלטת בית המשפט סללה את הדרך להגשת בקשה רשמית מצד פרנסואז למינויה לאפוטרופוס של אמה.
העלמת מס ושוחד לפוליטיקאים.
ביוני 2010, נחשפו הקלטות שבה נשמעה מתכננת כיצד להעלים מס. בפרשייה היו מעורבים גם שני שרים בממשלת צרפת, שהיו החשודים בקבלה לכאורה של תשלומי שוחד. מההקלטות עולה כי בטנקור העבירה 80 מיליון יורו לחשבונות בנק בשווייץ, והתכוונה להעביר את הכספים לסינגפור בעקבות חתימת הסכם מס בין צרפת לשווייץ. ההקלטות הן של שיחות בין בטנקור ליועץ הפיננסי שלה, שהתקיימו במהלך אותה השנה. עקב החשיפה הסתבכה בטנקור בשערורייה פוליטית מאחר שהקלטות גם תיעדו שיחה בין בטנקור לשר האוצר הצרפתי אריק וורת', ששידל עבודה עבור אשתו בניהול הונה של בטנקור, תוך שהוא מנהל, כשר האוצר, קמפיין ציבורי מתוקשר לתפוס מעלימי מס עשירים יתרה מכך, בטנקור קיבל הנחה בתשלום במס של 30 מיליון אירו באותה עת.
ביולי 2010, השערורייה התרחבה, לאחר שרואה החשבון לשעבר של בטנקור, קלייר ת'יבוט, טענה בראיון לאתר התחקירים הצרפתי Mediapart, שפוליטיקאים צרפתים שמרנים קיבלו לעיתים קרובות מעטפות עמוסות במזומן באחוזה של בטנקור בנוילי-סור-סיין. היא טענה כי וורת', בזמן שפעל כגזבר של מפלגת"האיחוד למען תנועה עממית" (UMP), קיבל במרץ 2007 מעטפה המכילה 150,000 אירו במזומן לקראת הקמפיין לנשיאות של ניקולא סרקוזי. היא גם העלתה, ואז חזרה בה, טענה שסרקוזי היה מבקר תכוף בביתו של בטנקור בזמן שהיה ראש עיריית נוילי-סור-סיין מ-1983 עד 2002, וקיבל מעטפות המכילות מזומן. כמה ימים לאחר מכן, היא הכריזה שהופעל עליה לחץ על ידי המשטרה הצרפתית לחזור בה מעדותה על המזומנים הבלתי חוקיים של ניקולא סרקוזי. סרקוזי ומר וורת' הכחישו את האשמות. בעקבות האשמות אלו, המשטרה הצרפתית פשטה על ביתה ועל משרדה של דה מייסטר, העומד בראש קלימנה, החברה שבבעלות בטנקור לניהול נכסיה. החוק הצרפתי מגביל תרומות פוליטיות ל-7,500 אירו למפלגות פוליטיות ו-4,600 אירו ליחידים. יש לשלם תרומות מעל 150 אירו בהמחאה עם זיהוי ברור של התורם. ביולי 2012 פשטה המשטרה על ביתו של סרקוזי בפריז, שבועות ספורים לאחר שאיבד את החסינות המשפטית שממנה נהנה כנשיא צרפת. בנובמבר 2012, נחקר בפרשה על ידי צוות בראשות שופט חוקר.
רז הרשקו
רז הרשקו (נולדה ב-19 ביוני 1998) היא ג'ודוקא ישראלית המתחרה בקטגוריית המשקל מעל 78 ק"ג, סגנית אלופת אירופה לשנת 2022. הרשקו מחזיקה במדליית ארד מאולימפיאדת טוקיו 2020 בקטגוריית הנבחרות המעורבות כחלק מנבחרת ישראל. נכון ליולי 2022 מדורגת מקום ראשון בעולם.
ביוגרפיה.
הרשקו נולדה בנתניה ללילך ואיציק. דודה, שני הרשקו, הוא מאמן נבחרת הנשים בג'ודו. הרשקו למדה בתיכון חוף השרון ואת שירותה הצבאי העבירה במעמד של ספורטאית מצטיינת כששירתה במחנה 80.
היא החלה להתאמן בג'ודו בגיל 4 ובין היתר התאמנה בילדותה גם בכדורסל. בגיל 12 החליטה להתמקד בג'ודו. בגיל 14 וחצי היא זכתה לראשונה באליפות ישראל לבוגרים בקטגוריית המשקל שלה ולאחר מכן היא החלה להתחרות בטורנירים בינלאומיים.
קריירה.
בשנת 2015, זכתה במדליית זהב באליפות אירופה לקדטים שנערכה בסופיה שבבולגריה. בשנת 2017, זכתה במדליית הכסף באליפות אירופה עד גיל 23 ושנה לאחר מכן זכתה במדליית הארד באותה התחרות.
עוד בנערותה הצטרפה לנבחרת הבוגרת. היא מתאמנת במכון וינגייט ומשתייכת למועדון הג'ודו מיטב נתניה. באוקטובר 2018, זכתה הרשקו במדליה הראשונה שלה בתחרות בוגרים, כאשר זכתה בזהב בתחרות מסוג 'European Cup' במלאגה שבספרד, לאחר ניצחון בגמר על שרה אלבארז הספרדייה.
ביולי 2019, היא זכתה במדליית כסף בגראנד פרי מונטריאול לאחר שהגיעה עד לקרב הגמר בו הפסידה ליפנית שרה אסהינה, אלופת העולם המכהנת. באפריל 2021 זכתה במדליית זהב בגראנד סלאם אנטליה לאחר ניצחון בגמר על שיאן סו הסינית והבטיחה מעשית את מקומה באולימפיאדת טוקיו 2020.
באולימפיאדת טוקיו 2020, הרשקו זכתה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל של מעל 78 ק"ג, הרשקו הגיעה מדורגת במקום ה-16 מבין המתחרות והודחה בשלב שמינית הגמר. היא החלה את דרכה בסיבוב הראשון מול טהאני אלקטאני מערב הסעודית, וניצחה אותה ניצחה באיפון בתוך דקה ו-42 שניות. בסיום הקרב הסכימה הסעודית ללחוץ את ידה של הרשקו. בשמינית הגמר הרשקו התמודדה מול אקירה סונה היפנית, והפסידה באיפון כדקה לפני סיום הקרב.
בשנת 2021, זכתה הרשקו בארבע מדליות בתחרויות מהסבב העולמי; מדליית זהב בגראנד סלאם אנטליה, מדליית זהב בגראנד סלאם פריז, מדליית ארד בגראנד סלאם באקו ומדליית ארד בגראנד סלאם אבו דאבי. בגראנד סלאם פריז היוקרתי היא זכתה כאשר ניצחה בגמר את ליה פונטיין הצרפתייה בזכות עונשים.
באליפות אירופה 2022 שנערכה בסופיה שבבולגריה, זכתה הרשקו במדליית כסף לאחר 3 ניצחונות מתוך 4 קרבות. בסיבוב הראשון היא ניצחה באיפון את טינה ראדיץ' הקרואטית תוך 6 שניות מפתיחת הקרב. ברבע הגמר הרשקו ניצחה באיפון את הילאל אוזטורק הטורקייה בתוך כדקה וחצי כאשר הטילה את יריבתה ומשם המשיכה לריתוק. בחצי הגמר היא ניצחה שוב באיפון את האיטלקייה אסיה טבאנו בתוך קצת פחות מדקה כאשר כמו בקרב הקודם, הטילה את יריבתה ומיד המשיכה לריתוק. בגמר הרשקו הפסידה לרומן דיקו הצרפתייה.
בגראנד סלאם מונגוליה יוני 2022, זכתה בזהב כשניצחה את אדיאסורן אמארסאיחאן המונגולית.
חסות.
ביולי 2022 הודיעה חברת "אופרייט", חברת הליסינג ומכירת הרכב, על מתן חסות להרשקו לקראת אולימפיאדת פריז (2024)
דרוג אישי.
ביולי 2022, דורגה במקום הראשון בעולם
חיים אישיים.
הרשקו נמצאת בזוגיות עם אישה.
פרסים.
תחרויות מהסבב העולמי (מאסטרס, גראנד סלאם, גראנד פרי):
בעיית המילה
בעיית המילה היא אחת מבעיות ההכרעה העיקריות באלגברה קומבינטורית, הראשונה משלוש בעיות דן. הבעיה היא לקבוע, באובייקט אלגברי (חבורה, חבורה למחצה, חוג וכדומה) הנתון על ידי ייצוג סופי, האם מילה נתונה שווה לאיבר היחידה. בעיית המילה אינה פתירה בחבורה כללית.
הפתירות של בעיית המילה בחבורה הנתונה על ידי יוצרים ויחסים אינה תלויה בייצוג. הבעיה פתירה בחבורה אם ורק אם פונקציית דן של החבורה היא רקורסיבית.